《饭水西驿》
明代·吴国伦

相逢水西境，大半鬼为人。
鸟言难可解，卉服日以亲。
杂绘裹头锐如岳，铁距杈丫猛相剥。
掉头不应舍长呼，望见前旌乱吹角。
道傍侧目窥绣斧，将前复却舌尽吐。
驿亭跽进燕麦羹，饱食且忘行役苦。

作者简介：（1524—1593）明湖广兴国人，字明卿，号川楼、南岳山人。嘉靖二十九年进士。由中书舍人擢兵科给事中。以赠杨继盛丧礼忤严嵩，谪南康推官，调归德，旋弃官去。嵩败，再起，官至河南左参政，大计罢归。才气横放，好客轻财，工诗，与李攀龙等号“后七子”。归田后声名更盛。有《甔甀洞稿》。